laion/Wikipedia-Exotic huggingface dataset:
יחסי יוון–יפן

יחסי יוון–יפן הם היחסים הדיפלומטיים בין יפן לבין יוון. היחסים בין המדינות כוננו בשנת 1899, ובשנת 1960 נפתחו שגרירות יוון בטוקיו ושגרירות יפן באתונה (מוקדם יותר בשנת 1922 נפתחה הקונסוליה היפנית באתונה, שנסגרה בשנת 1935 ונפתחה מחדש רק בשנת 1956). לשתי המדינות יש שיתוף פעולה הדוק במגוון תחומים. היחסים בין המדינות החלו להתפתח מאז חתימת הסכם הידידות, המסחר והניווט. בפרט, ההסכמים הבאים נחתמו בין המדינות: הסכם פטור מוויזה (1956) הסכם שיתוף פעולה בתחום התעופה (1973) הסכם לשיתוף פעולה בחינוך (1981) תוכנית פיתוח יחסים יוונית-יפנית המדינות פיתחו יחסים דו-צדדיים על רקע משברים בינלאומיים שונים ובמטרה לפתור בעיות הדדיות. יוון ויפן מספקות תמיכה הדדית בפרויקטים שונים ומועמדות למקומות בארגונים שונים. בשנת 1919, יוון תמכה בהצעה היפנית של שוויון בין הגזעים. שתי המדינות תמכו במועמדות זו של זו לחברות בלתי קבועות במועצת הביטחון של האו"ם לתקופות 2005–2006, בשיתוף פעולה במהלך עבודת המועצה לאותה תקופה. מדינאים רמי דרג עורכים ביקורים ידידותיים הדדיים. בין ה-3 ל-5 במרץ 2002, ליווה ראש ממשלת יוון, קוסטאס סימיטיס, קבוצה של אנשי עסקים ועיתונאים ביפן. יו"ר הפרלמנט היווני אנה פסארודה-בנאקי שהתה בטוקיו בין ה-29 במאי עד ה-3 ביוני 2005. ביקור חוזר במהלך פסגת האיחוד האירופי–יפן נערך על ידי ראש ממשלת יפן, יוניצ'ירו קואיזומי, מה-1 עד ה-3 במאי 2003, כאשר יוון הייתה יו"ר מועצת האיחוד האירופי, ונפגש עם מקבילו קונסטנטינוס סימיטיס. בין ה-9 עד ה-10 בינואר 2005 ביקר יו"ר הפרלמנט של יפן, יחי קונו, ביוון, ובין ה-10 ל-13 בנובמבר 2005 ביקר ראש ממשלת יוון, קוסטאס קרמנליס, ביפן. היקף היצוא בין יפן ליוון הוא די משמעותי, אך יפן מייצאת ליוון פי 10 יותר סחורות ממה שהיא מייבאת מיוון. פריטי הייצוא העיקריים של יפן הם מוצרי טכנולוגיה גבוהה ותעשייה. הייצוא העיקרי של יוון הוא מוצרים חקלאיים ושיש. בשנים האחרונות חלה עלייה בייצוא מיוון תוך ציון הפוטנציאל הגבוה והתחרותיות של היצרנים היוונים בשוק המקומי של יפן. בניית ספינות מתפתחת באופן דינמי: ספינות רבות מצי הסוחר היווני נבנות במספנות ביפן, והיקף ההזמנות הכולל הוא 2 מיליארד דולר בשנה. השקעות מיפן ליוון אינן מספיק גבוהות, אם כי חברות יפניות מביעות עניין להשקיע בעסקים יוונים. מדי שנה נפגשות משלחות של חברות גדולות במשא ומתן, ובשנת 2005, המשלחת היוונית אף הקימה ביתן משלה ביריד הבינלאומי באיצ'י, יפן. התיירות אף היא מתפתחת: מדי שנה מבקרים ביוון עד 80 אלף יפנים, ושיא התיירות התרחש בשנת 2004 במהלך המשחקים האולימפיים באתונה. בשנת 2000 הוקמה לשכת המסחר היוונית-יפנית, כעמותה ללא כוונת רווח, כתוצאה מפעילותה המוצלחת של האגודה לשיתוף פעולה של עסקים יוונים-יפנים. הלשכה עוסקת בפיתוח קשרי כלכלה, סחר ועסקים בין יוון ליפן. בשנת 1999 נחגגו 100 שנה ליחסים הדיפלומטיים בין המדינות. יוון ויפן מארגנות באופן קבוע אירועי חילופי תרבויות משותפים, שהפכו לנפוצים במיוחד במהלך ההכנות לאולימפיאדת 2004 באתונה, כחלק מתוכנית הפעולה היוונית-יפנית. כ-300 ילידי יוון מתגוררים ביפן, רובם עובדים של חברות בינלאומיות או אנשי עסקים המתגוררים באופן קבוע ביפן. מדיה וקבצים בנושא יחסי יוון–יפן בוויקישיתוף
דיימיון לי

דיימיון לי (באנגלית: Damion Lee; נולד ב-21 באוקטובר 1992) הוא כדורסלן אמריקאי, המשחק בקבוצת פיניקס סאנס מליגת ה-NBA, בעמדות הקלע והסמול פורוורד. נשוי לסידל קרי – אחותם של סטפן וסת' קרי, ובתו של דל קרי. לי נולד וגדל בבולטימור שבמרילנד, ובשנת 2011 החל ללמוד באוניברסיטת דרקסלר אשר בפילדלפיה, פנסילבניה. בשתי עונותיו הראשונות בקבוצת הכדורסל של האוניברסיטה קלע 14.2 נקודות בממוצע למשחק, אולם בתחילת העונה השלישית סבל מקרע ברצועה הצולבת הקדמית אשר השבית אותו ממשחק למשך כשנה. בעונת 2014/2015 שותף ב-28 משחקים בטרם שבר את ידו הימנית בפברואר 2015. באותה עונה הוביל את כל שחקני מחוז ה-CAA עם ממוצע של 21.4 נקודות למשחק, ובסיום העונה נבחר הן לחמישיית העונה והן לחמישיית ההגנה של המחוז. בשנת 2015 עבר ללמוד ולשחק באוניברסיטת לואיוויל, תחת המאמן ריק פיטינו. בעונתו היחידה בלואיוויל שיתף פעולה עם הפרשמן דונובן מיטשל, והוביל את קלעי קבוצתו עם ממוצע של 15.9 נקודות למשחק. לאחר שלא נבחר על ידי אף קבוצה בדראפט ה-NBA‏ 2016, חתם לי על חוזה בקבוצת מיין רד קלאוס מליגת הפיתוח של ה-NBA. ב-16 משחקיו בקבוצה הציג יכולת טובה עם ממוצעים של 17.8 נקודות, 6.3 ריבאונדים ו-3.4 אסיסטים למשחק, אך בינואר 2017 סבל פעם נוספת מקרע ברצועה הצולבת הקדמית, ושוחרר מהקבוצה. בעונת 2017/2018 עבר לשחק בסנטה קרוז ווריורס, אף היא מליגת הפיתוח, וב-38 משחקיו בקבוצה קלע 15.8 נקודות בממוצע למשחק. במרץ 2018 חתם באטלנטה הוקס על שני חוזים עוקבים ל-10 ימים, וב-2 באפריל הוחתם על חוזה עד לסיום עונת 2017/2018. ב-11 מתוך 15 משחקיו באטלנטה פתח בחמישייה הפותחת, וקלע 10.7 נקודות בממוצע למשחק. לקראת עונת 2018/2019 חתם בגולדן סטייט ווריורס על חוזה כפול, במסגרתו שיחק לסירוגין בגולדן סטייט ובקבוצת הבת שלה מליגת הפיתוח – סנטה קרוז ווריורס. בעונת 2019/2020, עם עזיבתו של קווין דוראנט ופציעתם של סטפן קרי וקליי תומפסון, זכה לי לדקות רבות יותר ולתפקיד משמעותי יותר בגולדן סטייט; במשחק השלישי של העונה, מול ניו אורלינס פליקנס, רשם שיאי קריירה של 23 נקודות ו-11 ריבאונדים. בינואר 2020 הומר חוזהו בקבוצה, מחוזה כפול לחוזה NBA סטנדרטי (מובטח חלקית) עד לסיום עונת 2021/2022. דיימיון לי, ברשת החברתית אקס (טוויטר) דיימיון לי, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN לי מפסיק לענות על שאלות בנוגע לסטפן קרי, באתר USA Today,‏ 4 באוקטובר 2019 ביוגרפיה, באתר קבוצת אוניברסיטת לואיוויל סטטיסטיקות המכללות של לי, באתר sports-reference.com הסבלנות וההתמדה של לי משתלמות, באתר גולדן סטייט ווריורס, 15 בינואר 2020 הסטטיסטיקות של לי בליגת הפיתוח, באתר basketball-reference.com לי חותם על חוזה באטלנטה עד לסיום העונה, באתר הקבוצה, 2 באפריל 2018 לי חותם על חוזה כפול בגולדן סטייט, באתר הקבוצה, 14 ביולי 2018 סיכום המשחק בין הווריורס לפליקנס, באתר ESPN,‏ 29 באוקטובר 2019 לי חותם על חוזה רב-שנתי בגולדן סטייט, באתר הקבוצה, 15 בינואר 2020
סלוד קרבחאל

סלוד אורטיז קרבחאל (באנגלית: Salud Ortiz Carbajal; נולד ב-18 בנובמבר 1964) הוא פוליטיקאי אמריקאי ממוצא היספני, המכהן כחבר בית הנבחרים של ארצות הברית מטעם מחוז הקונגרס ה-24 של מדינת קליפורניה. קרבחאל הוא חבר המפלגה הדמוקרטית. קרבחאל נולד ביישוב מורולאון שבמקסיקו ב-1964 ובהמשך היגר לארצות הברית. תחילה התיישבה משפחתו באריזונה, אם כי לאחר מכן עברה המשפחה לאוקסנארד שבקליפורניה, שם עבד אביו כחקלאי. קרבחאל למד באוניברסיטת קליפורניה בסנטה ברברה ואחר כך באוניברסית גרדואייט פילדינג (Fielding Graduate University) שם השלים לימודי תואר שני בניהול ארגוני. במשך שמונה שנים שירת קרבחאל בכוחות המילואים של חיל הנחתים של ארצות הברית, גם במהלך מלחמת המפרץ, אם כי לא עזב את ארצות הברית היבשתית. ב-2004 נבחר קרבחאל למועצת המפקחים של מחוז סנטה ברברה כנציג הרובע הראשון מטעם המפלגה הדמוקרטית. הוא נבחר מחדש ב-2008 וב-2012. ב-2015 הודיע על כוונתו לייצג את מחוז הקונגרס ה-24 של מדינת קליפורניה בבית הנבחרים של ארצות הברית, לאחר שהדמוקרטית המכהנת לויס קאפס הודיעה על פרישתה. קרבחאל נתפש כאחד משני המתמודדים המובילים בבחירות המטרימות מטעם המפלגה הדמוקרטית, לצד ראשת עיריית סנטה ברברה הלנה שניידר. שניידר וקרבחאל ניצבו בפני המתמודדים מטעם המפלגה הרפובליקנית קטשו אצ'אדיחאן והעוזר הפרלמנטרי לשעבר ג'סטין פאריד. בסך הכל, בבחירות המטרימות התמודדו ארבעה דמוקרטים, שלושה רפובליקנים ושני מועמדים עצמאיים. ביום הבחירות המטרימות שהתקיים ב-7 ביוני 2015 הגיע קרבחאל למקום עם 31.9% מקולות הבוחרים, שהם 66,402 קולות כשרים. ב-8 בנובמבר גבר קרבחאל על מועמד המפלגה הרפובליקנית ג'סטין פאריד בפער של כ-21 אלף קולות. בראשית ינואר 2017 קרבחאל הושבע לתפקידו, וגם בבחירות 2018 נבחר מחדש לקונגרס של ארצות הברית. מאז היבחרו לקונגרס הוא חבר בוועדת הכוחות המזוינים, בוועדת התחבורה והתשתית ובוועדת התקציב של בית הנבחרים. הבחירות המקדימות לנשיאות ארצות הברית במפלגה הדמוקרטית 2020 הביע את תמיכתו בחבר בית הנבחרים לשעבר בטו או'רורק. קרבחאל מתגורר בהווה בסנטה ברברה ונשוי לג'ינה, עמה הוא חובק שני ילדים. מדיה וקבצים בנושא סלוד קרבחאל בוויקישיתוף אתר האינטרנט הרשמי של סלוד קרבחאל (באנגלית) סלוד קרבחאל, ברשת החברתית פייסבוק סלוד קרבחאל, ברשת החברתית אקס (טוויטר) סלוד קרבחאל, ברשת החברתית אינסטגרם סלוד קרבחאל, סרטונים בערוץ היוטיוב סלוד קרבחאל, באתר המדריך הביוגרפי של הקונגרס של ארצות הברית (באנגלית) ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית) חוויאר פנזר, How a congressional race in Santa Barbara became one of the most expensive in the country, באתר לוס אנג'לס טיימס, 11 בספטמבר 2016 (באנגלית) סם גולדמן, Salud Carbajal Wins 24th District Congressional Race, באתר Noozhawk‏, 8 בנובמבר 2016 (באנגלית) מאט פאונטין, Salud Carbajal cruising to re-election in 24th District congressional race, באתר The Tribune‏, 6 בנובמבר 2018 (באנגלית) פרנסיסקו מרטינז, Mayor Heidi Harmon endorses Bernie Sanders for president, באתר מוסטנג ניוז, 24 באוקטובר 2019 (באנגלית)
Mama Lover

Mama Lover (בעברית: מאמא מאהבת) הוא אלבום אולפן שני של הלהקה זמרות הפופ הרוסיות Serebro. האלבום יצא לאור ב-19 ביולי 2012, על ידי חברות התקליטים סוני מיוזיק אנטרטיינמנט ו-קולומביה רקורדס. כל השירים הופקו והולחנו על ידי מקסים פדיב, כאשר אולגה סריאבקינה בין היתר כתבה את רובו האלבום. מידע על האלבום Mama Lover באתר MusicBrainz האלבום Mama Lover באתר Discogs
ניקלאס קאול

ניקלאס קאול (בגרמנית: Niklas Kaul; נולד ב-11 בפברואר 1998) הוא אתלט גרמני, אלוף העולם (דוחה 2019) ואלוף אירופה (מינכן 2022) בקרב עשר. קאול גדל במיינץ שבגרמניה. בנעוריו התאמן בכדוריד, הטלת כידון ובקרב רב. באליפות העולם עד גיל 18 שנערכה ב-2015 בקולומביה זכה במדליית זהב בקרב עשר בשיא עולם לנערים ובמדליית כסף בהטלת כידון. באליפות העולם עד גיל 20 ב-2016 זכה במדליית זהב בקרב עשר וכך גם באליפות אירופה באתלטיקה עד גיל 20 ב-2017. באותה שנה קבע שיא עולם לנוער של 8435 נקודות. באליפות אירופה באתלטיקה 2018 סיים רביעי בקרב עשר בשיא אישי של 8220 נקודות. באליפות העולם באתלטיקה 2019 זכה במדליית זהב בשיא אישי של 8691 נקודות. הוא שיפר במהלך התחרות את שיאיו האישיים בקפיצה במוט, זריקת דיסקוס והטלת כידון (שיא אליפות לקרב עשר של 79.05 מטר). הוא היה בכך לאלוף הצעיר ביותר בענף זה. באולימפיאדת טוקיו פרש במהלך התחרויות לאחר שנפצע במהלך ריצת 400 מטר, קודם לכן שיפר את שיאיו האישיים בקפיצה לרוחק ובקפיצה לגובה. באליפות העולם באתלטיקה 2022 סיים במקום השישי בתוצאה של 8,434 נקודות. באליפות אירופה באתלטיקה 2022 זכה במדליית זהב בתוצאה של 8,545 נקודות. קרב עשר: 8,691 נקודות (2019) ריצת 100 מטר: 11.16 שניות (2022) קפיצה לרוחק: 7.44 מטר (2024) הדיפת כדור ברזל: 15.19 מטר (2019) קפיצה לגובה: 2.11 מטר (2021) ריצת 400 מטר: 47.87 שניות (2022) ריצת 110 מטר משוכות: 14.17 שניות (2024) זריקת דיסקוס: 49.89 מטר (2024) קפיצה במוט: 5.00 מטר (2019) הטלת כידון: 79.05 מטר (2019) ריצת 1500 מטר: 4:10.04 דקות (2022) מדיה וקבצים בנושא ניקלאס קאול בוויקישיתוף ניקלאס קאול, ברשת החברתית אינסטגרם ניקלאס קאול, באתר olympedia.org ניקלאס קאול, באתר התאחדות האתלטיקה הבין-לאומית צפו: תוצאה נדירה ב-400, היסטוריה בקרב 10, באתר ערוץ הספורט, 4 באוקטובר 2019
נקודת רוסיני

נקודת רוסיני (באנגלית: Rossini Point) היא לשון יבשה מכוסה שלג בצידו הדרומי האי אלכסנדר, שבאנטארקטיקה. הנקודה מהווה את הקצה הדרום מזרחי של המפרץ אותו מכסה מדף הקרח באך (הנקודה השנייה היא נקודת ברליוז). שיא גובהה של לשון היבשה, 377 מטרים מעל פני הים. הנקודה מופתה באופן גס על ידי השירות האנטארקטי של ארצות הברית בין השנים 1939–1941. הנקודה מופתה בשנית בהתבסס על תצלומי אוויר שצולמו על ידי משלחת החקר האנטארקטית רון בשנים 1947–1948; המיפוי בוצע על ידי דרק סירל (Derek J.H. Searle) מסקר שטחי חסות איי פוקלנד בשנת 1960. שמה של הנקודה ניתן לה על ידי הוועדה המייעצת לשמות אנטארקטיים של בריטניה. הנקודה נקראת על שמו של המלחין האיטלקי ג'ואקינו רוסיני; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות. נקודת רוסיני באתר הסקר הגאולוגי של ארצות הברית נקודת רוסיני באתר הגאזט האנטארקטי של ממשלת אוסטרליה נקודת רוסיני באתר הגאזט האנטארקטי המשווה SCAR של ממשלת אוסטרליה מזג אוויר נוכחי מועדכן עבור נקודת רוסיני תחזית מזג אוויר עדכנית ארוכת טווח עבור נקודת רוסיני מידע גאוגרפי והיסטורי נקודת ברליוז באתר הסקר הגאולוגי של ארצות הברית מידע גאוגרפי מידע היסטורי על מנת שמות אתרים באזור
נקודת ברליוז

נקודת ברליוז (באנגלית: Berlioz Point) היא לשון יבשה מכוסה שלג בצידו הדרומי של חצי האי בטהובן, באי אלכסנדר, שבאנטארקטיקה. הנקודה מהווה את הקצה הצפון מערבי של המפרץ אותו מכסה מדף הקרח באך (הנקודה השנייה היא נקודת רוסיני). הנקודה מופתה באופן גס על ידי השירות האנטארקטי של ארצות הברית בשנת 1940. הנקודה מופתה בשנית התבסס על תצלומי אוויר שצולמו על ידי משלחת החקר האנטארקטית רון בשנים 1947–1948, המיפוי בוצע על ידי דרק סירל (D. Searle) מסקר שטחי חסות איי פוקלנד בשנת 1960. שמה של הנקודה ניתן לה על ידי הוועדה המייעצת לשמות אנטארקטיים של בריטניה. הנקודה נקראת על שמו של המלחין הצרפתי הקטור ברליוז; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות. נקודת ברליוז באתר הסקר הגאולוגי של ארצות הברית נקודת ברליוז באתר הגאזט האנטארקטי של ממשלת אוסטרליה נקודת ברליוז באתר הגאזט האנטארקטי המשווה SCAR של ממשלת אוסטרליה תצלום לוויין של אזור נקודת ברליוז בלוג המתאר ביקור באזור אתר ה-BBC מזג אוויר עדכני בנקודת ברליוז תחזית מזג אוויר עדכנית ארוכת טווח עבור נקודת ברליוז גאזט השמות האנטארקטיים הרשמי של ארצות הברית מידע גאוגרפי והיסטורי נקודת רוסיני באתר הסקר הגאולוגי של ארצות הברית מידע היסטורי על מנת שמות אתרים באזור
ועדת העסקים הקטנים והיזמות של הסנאט של ארצות הברית

ועדת העסקים הקטנים והיזמות של הסנאט של ארצות הברית (באנגלית: United States Senate Committee on Small Business and Entrepreneurship) היא ועדה קבועה בסנאט של ארצות הברית. הוועדה מפקחת על הסוכנות לעסקים קטנים של ארצות הברית ואחראית על מחקר וחקירת הסוגיות הנוגעות לעסקים הקטנים של אזרחי ארצות הברית. ב-8 באוקטובר 1940 הוקמה בסנאט האמריקאי הוועדה המיוחדת לחקירת ולסקירת בעיות של ארגוני עסקים קטנים (שכונתה גם הוועדה המיוחדת לחקר בעיות של עסקים קטנים אמריקאים). ב-31 בינואר 1949 הופסקה הפעילות של ועדה מיוחדת זו, אך ב-20 בפברואר 1950 הוקמה "הוועדה המיוחדת לעסקים קטנים" עם אישור החלטה מספר 58 של מליאת הסנאט במהלך הקונגרס ה-81. הרכב ועדה זו מנה תשעה סנאטורים בלבד, ובראשו עמד הסנאטור ג'ון ספרקמן מאלבמה. זו הייתה הוועדה הנבחרת הראשונה שהקים הסנאט הפועלת עד היום. פעילות הוועדה הנבחרת ב-25 במרץ 1981 נפסקה, ואז הפכה לוועדת העסקים הקטנים ותפקדה כוועדה קבועה. ב-29 ביוני 2001 שינה יושב ראש הוועדה, הסנאטור ג'ון קרי ממסצ'וסטס, ל"ועדת העסקים הקטנים והיזמות". תחומי השיפוט של הוועדה עברו במרוצת השנים שינויים רבים מאז נוסדה לראשונה, באמצעות מתן סמכויות נוספות או על ידי שינוי אופן מינוי חברי הוועדה. אף שהוקמה לראשונה כוועדה נבחרת עם אחריות מוגבלת, היא מחזיקה כיום כמעט בכל המאפיינים של ועדה קבועה, כפי שתואר על פי כלל מספר 25 של הסנאט. במהלך הקונגרס ה-96 של ארצות הברית (1979–1981) פעלה הוועדה למען חקיקה המאשרת מחדש את הסוכנות לעסקים קטנים של ארצות הברית ושהרחיבה את הסוכנות כך שתכלול תוכניות הלוואה למעסיקי עובדים, מרכזים לפיתוח עסקים קטנים והגדלת הסיוע בפיתוח יצוא לעסקים קטנים. מאז נוסדה הוועדה, התקיימו במסגרתה דיונים בנושא הפחתת והסרת עבודות ניירת (מה שהוביל בסופו של דבר לחקיקת "חוק הפחתת הניירת" בדצמבר 1980), הקמת הון, רפורמה ב"חוק מיסים וניירות ערך לעסקים קטנים", השבתת מפעלי פלדה והשפעת האינפלציה על פעולות הממשלה בענף השיכון. אתר האינטרנט הרשמי של ועדת העסקים הקטנים והיזמות של הסנאט (באנגלית) תולדות הוועדה, באתר הסנאט של ארצות הברית (באנגלית)
Free Spirit

Free Spirit (בעברית: רוח חופשית) הוא אלבום האולפן האחד עשר של הזמרת-יוצרת הוולשית בוני טיילר. האלבום יצא לאור בשנת 1995, על ידי חברת התקליטים איסט ווסט רקורדס, וב-26 במרץ 1996, יצא מחדש. מתוך האלבום יצאו ארבעה סינגלים. עם יציאתו נכנס האלבום אל המקום ה-22 במצעד האלבומים שבנורווגיה. האלבום הופק על ידי אומברטו גטיקה, סטיוארט אמרסון, דייוויד פוסטר, סימון פרנגלן, אנדי היל, כריסטופר ניל, סטיבן רינקוף, ג'ים סטיינמן וצ'ארלס ווסול. מתוך המהדורה המחודשת יצא הסינגל "Limelight", אשר לא זכה להצלחה לה זכו שלושת הסינגלים שיצאו לפניו. עבור האלבום הקליטה טיילר מחדש את הלהיט "Bridge over Troubled Water". במטרה לקדם את האלבום, יצאה טיילר לסיבוב ההופעות השלישי שלה "Free Spirit Tour". סיבוב ההופעות החל ב-1 באפריל 1996 והסתיים ב-11 במאי באותה השנה. מידע על האלבום Free Spirit באתר MusicBrainz מידע על האלבום Free Spirit באתר AllMusic האלבום Free Spirit באתר Discogs אומברטו גטיקה, סטיוארט אמרסון, דייוויד פוסטר, סימון פרנגלן, אנדי היל, כריסטופר ניל, סטיבן רינקוף, ג'ים סטיינמן, צ'ארלס ווסול Bonnie Tyler - Free Spirit, Discogs (באנגלית) Bonnie Tyler - Making Love (Out Of Nothing At All), Discogs (באנגלית) Bonnie Tyler - You're The One, Discogs (באנגלית) Bonnie Tyler - Two Out Of Three Ain't Bad, Discogs (באנגלית) Bonnie Tyler - Limelight, Discogs (באנגלית) norwegiancharts.com - Bonnie Tyler - Free Spirit, norwegiancharts.com Free Spirit - Bonnie Tyler | Credits, AllMusic (באנגלית) Bonnie Tyler: Bridge Over Troubled Water HD, נבדק ב-2020-02-06 YouTube, www.youtube.com Revolvy LLC, "Free Spirit (Bonnie Tyler album)" on Revolvy.com, www.revolvy.com (באנגלית)(הקישור אינו פעיל)
פרידייש קוראני (פוליטיקאי)

פרידייש קוראני הבן, (פוליטיקאי), הברון מטולצ'ווה (בהונגרית: Tolcsvai báró Ifjabb Korányi Frigyes, פשט, 21 ביוני 1869 – בודפשט, 26 בדצמבר 1935) היה כלכלן הונגרי ממוצא יהודי, שר האוצר של הונגריה מספר פעמים, סופר, בנו של פרידייש קוראני (רופא). הוא בנו של הברון פרידייש קוראני (מקודם קורנפלד), שהיה פרופסור לרפואה פנימית באוניברסיטת בודפשט. גם בנו פרידייש קוראני הבן למד באוניברסיטאות בבודפשט ומחוצה לה כלכלה. הוא הצטרף למשרד האוצר בשנת 1892, עד מהרה הפך ליועץ אגף, ומשנת 1912 היה המנהל הכללי של "קואופרטיב האשראי המרכזי הלאומי". מ 12 בספטמבר 1919 ועד 16 בדצמבר 1920 כיהן כשר האוצר. לאחר התפטרותו מהתפקיד זה שב לכהן כראש קואופרטיב האשראי הלאומי המרכזי. לאחר סיום כהונתו כשר האוצר הצטרף לקבוצת נציגי מתנגדים גולים לממשלה, ובשנת 1922 הצטרף למפלגה המאוחדת. בין מרץ 1923 לנובמבר 1924 היה שוב שר האוצר בממשלת הרוזן אישטוואן בתלן, אך מונה באותה שנה לשגריר הונגריה בפריז. בשנת 1928 התמנה לנשיא המרכז למוסדות פיננסים. בין 1931 לבין 1932 עד ה-1 באוקטובר, מונה שוב לשר האוצר בממשלת דיולה קרואי. עוצר הונגריה האדמירל מיקלוש הורטי מינה אותו כחבר לכל ימי חייו בבית העליון של הפרלמנט ההונגרי. הוא נפטר בשנת 1935 בגיל 66. קוראני עסק גם בספרות וכתב רומנים ומחזות: שחר השחר (דרמה חברתית, 1900) גאבור סרדי (רומן, 1902) תלתל של זהב (רומן, 1904) גני אירנה (1906) מכתבי אישה חדשה (סיפור קצר) דייג המתים (סיפור קצר) וידוי (סיפור קצר) גונקור: קרולי באופן דמילי (רומן קלאסי), גי דה מופאסאן: מונט-אוריול (רומן קלאסי) לקסיקון ספרותי הונגרי. (szerk.) Dézsi Lajos – Pintér Jenő – Ványi Ferenc (szerk.): Magyar irodalmi Lexikon, "Studium" kiadása, Budapest, 1926, 479. o. לקסיקון ביוגרפי הונגרי. פרידייש קוראני (פוליטיקאי) Magyar életrajzi lexikon I–IV. Főszerk. Kenyeres Ágnes. Budapest: Akadémiai. 1967–1994 מדיה וקבצים בנושא פרידייש קוראני בוויקישיתוף Ebből az időszakból származó írása: A kommün pénzügyi mérlege. In: A vörös rémuralom Magyarországon. Szerk. Huszár Károly. New York, 1920. (54-66. old.)
ליאונינגוזאורוס

ליאונינגוזאורוס (שם מדעי: Liaoningosaurus; מילולית: "הלטאה של ליאונינג") הוא סוג של דינוזאור ממשפחת האנקילוזאוריים אשר היה הסוג המוקדם ביותר למשפחתו והוא חי במשך הקרטיקון התחתון שלפני 122 מיליון שנה במזרח אסיה. הוא התגלה בתצורת יישיין שבמחוז ליאונינג בסין בידי החוקר הסיני שו שינג וצוותו והוא גם הגדיר את הדינוזאור בשנת 2001. סוג זה כלל מין אחד - Liaoningosaurus paradoxus. דינוזאור זה התגלה מממצא בודד של פרט באורך 34 סנטימטרים שכלל רמזים לכך שהיה דינוזאור מימי והתבסס על שרידים שנמצאו בבטנו שאולי ניזון מדגים - דבר ייחודי לדינוזאורים בעלי אגן דמוי עוף הנחשבים לצמחוניים, למעט המינים הפרימיטיביים ביותר של הפכיצפלוזאוריים ומשפחת ההטרודונטוזאוריים. הוא גם היה בעל שיניים חרוטיות מחודדות מאוד בניגוד לשיניים השטוחות והנמוכות של רוב האנקילוזאורים. הרגליים גם היו שטוחות יחסית והטפרים שלהם ארוכים מאוד באופן יחסי, כך שהדינוזאור אולי היה אוכל דגים או לפחות אוכל-כול בעל מבנה המתאים לשחייה. דבר ייחודי נוסף של יצור זה הוא מעטה אוסטאודרם שהתגלה על בטנו והיה שונה בהרכבו מזה של כל אנקילוזאור אחר. הוא היה בעל חיפוי גבשושיות בצורת מעוינים לאורך הבטן. הוא היה גם בעל גבשושיות לאורך גבו עם דוקרנים קטנים לרבות דוקרן ארוך מעל כתפיו. דוקרנים אלה שימשו להרתעת טורפים יבשתיים ומימיים, בדומה לשריון הצבים אך מעט חלש יותר. עם זאת החוקרת ויקטוריה ארבור (אנ') בדקה ב-2013 מעטה משוריין על הבטן ומצאה רק שרידי עור מת שהשתמר. מבנהו המשונה של אנקילוזאור זה היה שונה ממרבית האנקילוזאורים, אך הוא היה קרובם של האנקילוזאורוס והאאופלוצפלוס ושל אנקילוזאורים מסין כמו הגוביזאורוס, אך היה עתיק יותר ובעל מאפיינים של הנודוזאוריים. מדיה וקבצים בנושא ליאונינגוזאורוס בוויקישיתוף ליאונינגוזאורוס, באתר האנציקלופדיה של החיים (באנגלית) ליאונינגוזאורוס, באתר GBIF (באנגלית)
AG2R Citroën

AG2R Citroën היא קבוצת אופני כביש מקצוענית צרפתית מסבב ה-UCI World Tour. הקבוצה מתמחה בעיקר בתחום הגרנד טורס ונחשבת לקבוצה הצרפתית הבכירה בענף אופני הכביש ביחד עם קבוצת FDJ. הקבוצה נתמכת כלכלית על ידי חברת AG2R La Mondiale, חברת ביטוח ידועה בצרפת. החל מ-2021, חברת הרכב הצרפתית סיטרואן נכנסה כספונסר המשני של הקבוצה, ושמה שונה ל-AG2R Citroën. הקבוצה קמה בשם "Chazal" בשנת 1992. בשנותיה הראשונות, הייתה קבוצה קטנה שמיעטה לנצח. אך רשמה קפיצת מדרגה בשנת 1998, כשניצחה את לה פלש ואלון עם בו המבורגר הדני ואת מרוץ אמסטל גולד עם רולף יארמן ההולנדי. וקטע ראשון בגרנד טור, כאשר ז'אן קירסיפו האסטוני ניצח את הקטע ה-3 בוואלטה אספנייה. בשנת 2001 הקבוצה השיגה את הניצחון (בקטע) הראשון שלה בטור דה פראנס, כאשר ז'אן קריסיפו ניצח את הקטע ה-6. לאחר מכן, קריסיפו ניצח גם את הקטע ה-5 במרוץ. קריסיפו, שהיה אחד הרוכבים הבולטים בקבוצה ורכב בה מאז הקמתה, עזב אותה ב-2005. ב-2006, הקבוצה השיגה ניצחון ראשון בג'ירו ד'איטליה, כשתומאס ואייטקוס הליטאי ניצח את הקטע ה-8. באותה עונה, סילבן קלזטי ניצח קטע גם בטור דה פראנס. ב-2008, חברת AG2R La Mondiale נכנסה כספונסר הראשי של הקבוצה ושמה של הקבוצה שונה בהתאם. הקבוצה התקשתה להתבלט בשנים הבאות ורוב הניצחונות שלה הגיעו במרוצים מקומיים וברמה יחסית נמוכה בצרפת, אך ב-2016, רומן בארדה סיים שני בטור דה פראנס וב-2017 סיים שלישי. ב-2019, בארדה ניצח את קטגוריית ההרים בטור דה פראנס. וג'ופרי בושאר ניצח את קטגוריית ההרים בוואלטה אספנייה. החל מעונת 2021 נכנסה חברת סיטרואן הצרפתית כספונסר לקבוצה ושמה שונה ל-"AG2R סיטרואן". הקבוצה גם שינתה את פניה מקצועית באותה עונה, לאחר עזיבתם של שניים מהרוכבים הבולטים שלה, רומן בארדה ופייר לאטור, וצירופם של רוכבים כמו גרג ואן אוורמאט, בוב יונגלס ואחרים. פרק זה טעון עדכון. אנא תרמו לוויקיפדיה ועזרו לעדכן אותו. הסיבה היא סגל הקבוצה מעודכן לשנת 2021. צרפת פרנסואה בידאר צרפת ג'ופרי בושאר צרפת קלמו שאמפואסה צרפת מיקל שרל צרפת בנואה קונספרואה בלגיה סטן דיולף צרפת ג'וליין דוואל שווייץ מת'יאס פרנק צרפת טוני גלופן לוקסמבורג בן גאסטואר צרפת דוריאן גודו צרפת אלכסיס גוז'אר פינלנד ז'אקו האניננן צרפת אנתוני ז'וליין לוקסמבורג בוב יונגלס צרפת קוונטין ז'ארגווה צרפת פייר לאטור בלגיה לוורנס נאסן בלגיה אוליבר נאסן אוסטרליה בן או'קונור צרפת אורלייה פרה פיינטרה צרפת ננס פיטרס צרפת ניקולס פרודהום צרפת מארק סארו שווייץ מיכל שאר צרפת דמיאן טוזה בלגיה גרג ואן אוורמאט בלגיה חייס ואן הוקה איטליה אנדרה ונדראמה צרפת קלמו ונטוריני ארצות הברית לארי ווארבאס סטיב הואנארד (אנ'), רוכב הולנדי שרכב בקבוצה, יצא חיובי בבדיקת EPO ב-ספטמבר 2012 ובשל כך הושעה מפעילות באופן זמני. גם סילבן ז'ורז'ס (אנ') הושעה מפעילות בקבוצה, לאחר שבמאי 2015 יצא חיובי בבדיקה של החומר הפטימנול. ז'ורז'ס הושעה לשישה חודשים. עוד רוכב בקבוצה שהושעה היה לויד מונדרוי (אנ'), לאחר שיצא חיובי בבדיקת EPO. מדיה וקבצים בנושא AG2R Citroën בוויקישיתוף אתר האינטרנט הרשמי של AG2R Citroën (בצרפתית) AG2R Citroën, ברשת החברתית פייסבוק AG2R Citroën, ברשת החברתית אקס (טוויטר) AG2R Citroën, ברשת החברתית אינסטגרם UCI wants Georges' ban extended to two years, cyclingnews.com
פרס אלברט לסקר למחקר רפואי בסיסי

פרס אלברט לסקר למחקר רפואי בסיסי הוא אחד מפרסי לסקר הניתנים כל שנה. הפרס ניתן על תגליות שהובילו לתחום חדש במחקר ביו רפואי. רבים מזוכי הפרס זכו לאחר מכן בפרס נובל לפיזיולוגיה או לרפואה. סלמן וקסמן מרשל וורן נירנברג ריטה לוי-מונטלצ'יני אהרון צ'חנובר רשימת הזוכים באתר קרן לסקר. Hofschneider, Mark. "About the Awards". Lasker Foundation. נבדק ב-13 בדצמבר 2021. {{cite web}}: (עזרה) Laureates 2023 Laureates 2022 Hofschneider, Mark. "Light-sensitive microbial proteins and optogenetics". Lasker Foundation. נבדק ב-13 בדצמבר 2021. {{cite web}}: (עזרה) Hofschneider, Mark. "Awards". Lasker Foundation. נבדק ב-13 בדצמבר 2021. {{cite web}}: (עזרה) "The Lasker Foundation – 2013 Basic Medical Research Award". אורכב מ-המקור ב-9 בספטמבר 2013. נבדק ב-13 בדצמבר 2021. {{cite web}}: (עזרה) "Professor John Gurdon honoured with prestigious American medical award". University of Cambridge. 14 בספטמבר 2009. {{cite web}}: (עזרה)